Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 6. számú melléklet a 89/2005. (V. 5.) Korm. rendelethez
Paragraph Index: 2038

e) baleset kezelési eljárásai. A megalapozó dokumentáció része az átmeneti tároló baleset-elhárítási intézkedési terve is. 2.035. Az engedélykérelemhez az elõzõeken túl mellékelni kell a jogszabályban elõírt, – más hatóságok által az engedélykérelem tárgyát képezõ tevékenységgel kapcsolatos, más hatóságok által kiadott – egyéb hatósági engedélyeket, hozzájárulásokat. 2.036. Az üzembe helyezési engedély akkor adható ki, ha biztosított a keletkezõ radioaktív hulladék biztonságos, azaz a tudomány legújabb igazolt eredményeivel, a nemzetközi elvárásokkal, valamint tapasztalatokkal összhangban levõ átmeneti tárolása vagy végleges elhelyezése. 2.1.2.4. Üzemeltetési engedély 2.037. Az üzemeltetési engedély birtokában az átmeneti tároló – a jogszabályokban elõírt egyéb engedélyek megléte esetén – az engedélyben meghatározott feltételekkel és ideig tartható üzemben. 2.038. A Hatóság az engedély szerinti tevékenység végzésének sajátosságait és körülményeit figyelembe véve eseti mérlegeléssel szabja meg az engedély érvényességét, de az nem lehet hosszabb az átmeneti tároló tervezésénél figyelembe vett üzemeltetési idõszaknál (a továbbiakban: a tervezett élettartam), vagy már üzemelõ átmeneti tároló esetén ezen üzemeltetési idõszak visszamaradó részénél. 2.039. Az üzemeltetési engedély érvényét veszti, ha az engedélyben meghatározott feltételek nem teljesültek, továbbá ha az átmeneti tároló 12 hónapnál hosszabb ideig folyamatosan üzemanyag nélküli üres állapotban van. 2.040. Az üzemeltetési engedély lejártakor vagy érvénytelenné válásakor az átmeneti tároló további üzemeltethetõségéhez új üzemeltetési engedély megszerzése szükséges. A tervezett élettartamon túli üzemeltetés engedélyezésére vonatkozó elõírásokat a 2.1.2.5. fejezet tartalmazza. 2.041. Az engedélykérelemhez az aktualizált Végleges Biztonsági Jelentést kell mellékelni, amelyben be kell mutatni az üzembe helyezési vizsgálatok eredményeit is figyelembe véve, hogy

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes